标题：717年
中国纪年
717年，唐玄宗至道大圣大明孝皇帝开元五年
历史大事
姚崇、宋璟论灾异
开元五年（七一七）正月二日，太庙四室坏，玄宗素服避正殿（不敢坐正殿）。时将幸东都，以问宋璟、苏颋可行否？对曰：“陛下三年之丧未终（睿宗去年六月崩），急于赴东都行幸，看来不合天心，所以降灾（坏太庙四室）以示警。请停止东都之行。”玄宗又问姚崇，崇对曰：“太庙屋材皆苻坚时物（苻秦都长安），岁久朽腐而坏，适与陛下赴东都行期相合，并非灾异，况天子以四海为家，陛下因关中歉收而幸东都，主张已定，准备已齐，不可失信。但行前应迁神主于太极殿，今修太庙。”玄宗很高兴，从之。待崇恩礼更厚，有大政辄咨询。
复置营州都督府于柳城
营州失陷已二十年，州治已由柳城移幽州之渔阳。现李失活、李大酺皆降，松漠、饶乐二州都督亦已复土委任，故贝州刺史宋庆礼请复置营州。开元五年（七一七）三月，制复置营州都督府于柳城（今辽宁朝阳南），令兼平卢军使，管内州县镇戍皆如旧。以太子詹事姜师度为营田支度使，与庆礼等筑之，三旬而毕。庆礼清勤严肃，开垦田八十余所，招安流散，数年之后，仓廪充实，市里繁荣。
郭知运大破吐蕃
自开元二年薛讷等临洮一战大败吐蕃后，吐蕃请和，仍求用敌国之礼，玄宗不许，于是岁岁犯边，忽和忽战。朝廷乃以郭知运、王君葵相次为新置河西节度使以捍之。至开元五年（七一七）七月，陇右节度使郭知运果大破吐蕃于九曲。
苏禄渐强，唐拟击之
开元三年，唐以苏禄为左羽林大将军，金方道经略大使。苏禄部众渐强，虽职贡不乏，然有窥边之志。开元五年（七一七）五月，西突厥十姓可汗阿史那献欲发葛逻禄击之，玄宗不许。八月，安西副大都护汤嘉惠奏突骑施别部苏禄果引大食、吐蕃谋取四镇，围拨换及大石城，已发阿史那献与葛逻禄兵击之。
置天兵军
并州长史张嘉贞上言：“突厥九姓（实为铁勒部）新降者，散居太原以北，请宿重兵以镇之。”按：唐所置“军”，多在沿边重地，开元四年铁勒五部来降，唐皆安置于大武军（朔县）之北，然未增镇守之兵；惧其为乱，故于开元五年（七一七）七月新置天兵军于并州（太原），集兵八万，以张嘉贞兼天兵军大使。
复三省官旧名
武后以来，因武周"革命"而官名屡换；近期如开元改元（七一三），并改尚书省左、右仆射为左右丞相，改中书省为紫微省，门下省为黄门省，改侍中官名为（黄门）监。至开元五年（七一七）九月，中书、门下二省及侍中皆复旧名。
复贞观对仗奏事之制
贞观时规定：中书、门下及三品官入奏事，必使谏官与史官跟随，奏事有失误，谏官则匡正；不论好坏，史官必记录。主管官员都要在正式上朝时间内奏事；御史弹劾百官，要服獬豸冠，面向仪仗读弹文。这样，大臣就不可能专横于其君，小人也不可能暗中进谗言。后来许敬宗、李义府执政，办事不敢公开，奏事要等到撤仗以后，在御座前背着人秘密启奏。监奏御史（通常是“殿中侍御史”）和待制官（值班官员）只能远远站着等他讲完；谏官和御史只能随仗出入，撤仗后的奏事都无从知晓。武后靠严刑控制臣下，允许谏官、御史捕风捉影地论事，自御史大夫至监察御史互相攻击，用奸诈手段陷害对方，公开性的对仗奏事制度全遭破坏。及至宋璟为相，决心恢复贞观之政，开元五年（七一七）九月十二日制：“自今事非的须（的确需要）秘密者，皆令对仗奏闻，史官自依故事。”
永乐公主嫁契丹王
开元五年（七一七）十一月三日，契丹王李失活来朝。十二月十七日，以东平王（太宗孙）外孙女杨氏为永乐公主，妻之。明年，失活死。七年（七一九）十一月，公主随失活弟娑固入朝。
于乾元殿编校群书
开元五年（七一七），秘书监马怀素奏云：“省中书籍散乱讹缺，请选学术之士二十人整理校补。”玄宗许之。于是整理藏书，搜访逸书，选吏缮写。命国子博士尹知章、桑泉尉韦述等二十人同刊正。以左散骑常侍褚无量为之使，于乾元殿前编校群书。及整编四部书成，玄宗命百姓、官民入乾元殿东廊观书，无不惊骇。
新罗王子守忠归国
开元五年（七一七）新罗王子金守忠自唐归国，携有孔子及七十二弟子画像，置于太学。
道岸卒
高僧道岸，光州唐氏子，常居会稽龙兴寺。中宗征至京，为菩萨戒师。时江表但知十诵律，不知四分，道岸请帝墨敕执行南山律宗，于是四分律始盛行江淮间。后放还，开元间圆寂。
柳冲卒
冲，自北魏以来，累世簪缨，故精谱学。景龙中修国史及姓族系录。历太子宾客，昭文馆学士。唐代言谱学者以路敬淳为宗，冲与韦涉略次。
因契丹内附，复置营州于柳城（今辽宁朝阳）。中书省、门下省与侍中都恢复原名（参见713年）。日本吉备真备（片假名制订人）、阿倍仲麻吕（晃衡）从遣唐使到中国。
《资治通鉴》记载
玄宗至道大圣大明孝皇帝上之中开元五年（丁巳，公元七一七年） 
春，正月，癸卯，太庙四室坏，上素服避正殿。时上将幸东都，以问宋璟、苏颋，对曰：“陛下三年之制未终，遽尔行幸，恐未契天心，灾异为戒；愿且停车驾。”又问姚崇，对曰：“太庙屋材，皆苻坚时物，岁久朽腐而坏，适与行期相会，何足异也！且王者以四海为家，陛下以关中不稔幸东都，百司供拟已备，不可失信；但应迁神主于太极殿，更修太庙，如期自行耳。”上大喜，从之，赐崇绢二百匹。己酉，上行享礼于太极殿，命姚崇五日一朝，仍入阁供奉，恩礼更厚，有大政辄访焉。右散骑常侍褚无量上言：“隋文帝富有天下，迁都之日，岂取苻氏旧材以立太庙乎？此特谀臣之言耳。愿陛下克谨天戒，讷忠谏，远谄谀。”上弗听。 
辛亥，行幸东都。达崤谷，道隘不治；上欲免河南尹及知顿使官，宋璟谏曰：“陛下方事巡幸，今以此罪二臣，臣恐将来民受其弊。”上遽命释之。璟曰：“陛下罪之，以臣言而免之，是臣代陛下受德也；请令待罪朝堂而后赦之。”上从之。 
二月，甲戌，至东都，赦天下。 
奚、契丹既内附，贝州刺史宋庆礼建议，请复营州。三月，庚戌，制复置营州都督于柳城，兼平卢军使，管内州县镇戍皆如其旧；以太子詹事姜师度为营田、支度使，与庆礼等筑之，三旬而毕。庆礼清勤严肃，开屯田八十馀所，招安流散，数年之间，仓廪充实，市邑浸繁。 
夏，四月，甲戌，赐奚王李大酺妃辛氏号固安公主。 
己丑，皇子嗣一卒，追立为夏王，谥曰悼。嗣一母武惠妃，攸止之女也。 
突骑施酋长左羽林大将军苏禄部众浸强，虽职贡不乏，阴有窥边之志。五月，十姓可汗阿史那献欲发葛逻禄兵击之，上不许。 
初，上微时，与太常卿姜皎亲善。及诛窦怀贞等，皎预有功。由是宠遇群臣莫及，常出入卧内，与后妃连榻宴饮，赏赐不可胜纪。弟晦，亦以皎故累迁吏部侍郎。宋璟言皎兄弟权宠太盛，非所以安之，上亦以为然。秋，七月，庚子，以晦为宗正卿，因下制曰：“西汉诸将，以权贵不全；南阳故人，以优闲自保。皎宜放归田园，散官、勋、封皆如故。” 
壬寅，陇右节度使郭知运大破吐蕃于九曲。 
安西副大都护汤嘉惠奏突骑施引大食、吐蕃，谋取四镇，围钵换及大石城，已发三姓葛逻禄兵与阿史那献击之。 
并州长史张嘉贞上言：“突厥九姓新降者，散居太原以北，请宿重兵以镇之。”辛酉，置天兵军于并州，集兵八万，以嘉贞为天兵军大使。 
太常少卿王仁惠等奏则天立明堂不合古制；又，明堂尚质，而穷极奢侈，密迩宫掖，人神杂扰。甲子，制复以明堂为乾元殿，冬至、元日受朝贺，季秋大享，复就圜丘。 
九月，中书、门下省及侍中皆复旧名。贞观之制，中书、门下及三品官入奏事，必使谏官、史官随之，有失则匡正，美恶必记之；诸司皆于正牙奏事，御史弹百官，服豸冠，对仗读弹文；故大臣不得专君而小臣不得为谗慝。及许敬宗、李义府用事，政多私僻，奏事官多俟仗下，于御坐前屏左右密奏，监奏御史及待制官远立以俟其退；谏官、史官皆随仗出，仗下后事，不复预闻。武后以法制群下，谏官、御史得以风闻言事，自御史大夫至监察得互相弹奏，率以险诐相倾覆。及宋璟为相，欲复贞观之政，戊申，制：“自今事非的须秘密者，皆令对仗奏闻，史官自依故事。” 
冬，十月，癸酉，伊阙人孙平子上言：“《春秋》讥鲁跻僖公；今迁中宗于别庙而祀睿宗，正与鲁同。兄臣于弟，犹不可跻，况弟臣于兄，可跻之于兄上乎！若以兄弟同昭，则不应出兄置于别庙。愿下群臣博议，迁中宗入庙。”事下礼官，太常博士陈贞节、冯宗、苏献议，以为：“七代之庙，不数兄弟。殷代或兄弟四人相继为君，若数以为代，则无祖祢之祭矣。今睿宗之室当亚高宗，故为中宗特立别庙。中宗既升新庙，睿宗乃祔高宗，何尝跻居中宗之上？而平子引跻僖公为证，诬罔圣朝，渐不可长。”时论多是平子，上亦以为然，故议久不决。苏献，颋之从祖兄也，故颋右之。卒从礼官议。平子论之不巳，谪为康州都城尉。 
新庙成。戊寅，神主祔庙。 
上命宋璟、苏颋为诸皇子制名及国邑之号，又令别制一佳名及佳号进之。璟等上言：“七子均养，著于《国风》。今臣等所制名号各三十馀，辄混同以进，以彰陛下覆焘无偏之德。”上甚善之。 
十一月，丙申，契丹王李失活入朝。十二月，壬午，以东平王外孙杨氏为永乐公主，妻之。 
秘书监马怀素奏：“省中书散乱讹缺，请选学术之士二十人整经校补。”从之。于是搜访逸书，选吏缮写，命国子博士尹知章、桑泉尉韦述等二十人同刊正，以左散骑常侍褚无量为之使，于乾元殿前编校群书。